《水调歌头》
清代·陆求可

闷坐苦炎热，何日起清凉。时时挥汗如雨，闭户懒衣裳。

总有浮挥沉李，未得冰壶雪峤，倦倒竹方床。欹枕看图画，竟日罢焚香。

梦飞瀑，思露井，慕幽篁。渔歌嘹亮，不知何处浴沧浪。

那得龙皮裁扇，去觅骊山下榻，一任日舒长。无奈红尘近，心地若探汤。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。